# กฎระเบียบเพื่อความปลอดภัย

×

ต้องอ่านและปฏิบัติตามคำแนะนำทั้งหมด หากไม่ใช้กล้องตรวจสอบตามคำแนะนำต่อไปนี้ ระบบป้องกันเบ็ดเสร็จในเครื่องควบคุมระยะไกลอาจได้รับผลกระทบ เก็บรักษาคำแนะนำเหล่านี้สำหรับใช้อ้างอิงในภายหลัง

- ให้ช่างผู้เชี่ยวชาญซ่อมแซมและใช้อะไหล่กล้องตรวจจับแท้เท่านั้น ทั้งนี้เพื่อรับรองความปลอดภัยในการใช้งานกล้องตรวจจับ

- อย่าใช้กล้องตรวจจับใน‌สภาพ‌แวดล้อม‌ที่‌เสี่ยง‌ต่อ‌การติด‌ระเบิด‌ อาทิ ของเหลว แก๊ส หรือฝุ่น‌ที่‌ติด‌ไฟ‌ได้ ในกล้องตรวจจับอาจเกิดประกายไฟที่สามารถจุดฝุ่นหรือไอระเหยให้ลุกไหม้ได้

- ถอดแบตเตอรี่ออกจากกล้องตรวจจับก่อนทำการปรับแต่งใดๆ ที่กล้องตรวจจับ (เช่น การติดตั้ง การบำรุงรักษา ฯลฯ) รวมทั้งเมื่อขนย้ายและเก็บรักษา

- เมื่อไม่ใช้งานกล้องตรวจจับเป็นเวลานานต้องถอดแบตเตอรี่ออก แบตเตอรี่สามารถกัดกร่อนในระหว่างเก็บรักษาเป็นเวลานาน และปล่อยประจุออกเองได้

- อย่า‌เล็ง‌ลำแสง‌ไปยัง‌คน‌หรือ‌สัตว์ และ‌ตัว‌ท่านเอง‌ต้อง‌ไม่‌จ้องมอง‌เข้าใน‌ลำแสง (แม้‌จาก‌ระยะ‌ไกล‌ก็ตาม)

- ตรวจสอบบริเวณพื้นที่ทำงานก่อนใช้งานกล้องตรวจจับ ห้ามไม่ให้ส่วนใดส่วนหนึ่งของกล้องตรวจจับสัมผัสกับสายไฟฟ้าชิ้นส่วนที่เคลื่อนไหวหรือสารเคมี ตัดวงจรจากสายไฟฟ้าที่อยู่ในพื้นที่ทำงาน มาตรการเหล่านี้ช่วยลดความเสี่ยงจากการระเบิดไฟฟ้าช็อตและทรัพย์สินเสียหาย

- สวมอุปกรณ์ป้องกันส่วนบุคคลที่เหมาะสม เช่น แว่นตาป้องกัน ถุงมือป้องกัน หรือหน้ากากช่วยหายใจ หากมีสารที่เป็นอันตรายต่อสุขภาพในพื้นที่ทำงาน ท่อระบายน้ำหรือบริเวณที่คล้ายคลึงกันนี้อาจมีของแข็ง ของเหลว หรือสารก๊าซที่เป็นพิษ ติดเชื้อ กัดกร่อน หรือเป็นอันตรายต่อสุขภาพ

- ให้ความสำคัญกับความสะอาดเป็นพิเศษเมื่อทำงานในบริเวณที่มีสารที่เป็นอันตรายต่อสุขภาพ ห้ามรับประทานอาหารขณะทำงาน หลีกเลี่ยงการสัมผัสกับสารที่เป็นอันตรายต่อสุขภาพ และหลังสิ้นสุดการทำงาน ให้ทำความสะอาดมือและส่วนอื่น ๆ ของร่างกายซึ่งอาจสัมผัสกับสารเหล่านี้ด้วยกับน้ำสบู่ร้อน ซึ่งจะช่วยลดความเสี่ยงต่อสุขภาพ

- อย่ายืนในน้ำเมื่อใช้กล้องตรวจจับ เนื่องจากมีความเสี่ยงต่อ‌การถูก‌ไฟฟ้า‌ดูด

- อย่าเปิดแบตเตอรี่ อันตราย‌จาก‌การลัด‌วงจร

- เมื่อแบตเตอรี่ชำรุดและนำไปใช้งานอย่างไม่ถูกต้องอาจมีไอระเหยออกมาได้ แบตเตอรี่อาจเผาไหม้หรือระเบิดได้ให้สูดอากาศบริสุทธิ์และไปพบแพทย์ในกรณีเจ็บปวด ไอ‌ระเหย‌อาจ‌ทำให้‌ระบบ‌หายใจ‌ระคาย‌เคือง

- หากใช้อย่างไม่ถูกต้องหรือหากแบตเตอรี่ชำรุด ของเหลวไวไฟอาจ‌ไหล‌ออก‌มา‌จาก‌แบตเตอรี่ได้ หลีกเลี่ยงการสัมผัสของเหลว ในกรณีที่สัมผัสโดยไม่ตั้งใจ ให้ล้างออกด้วยน้ำ หากของเหลวเข้าตา ให้ไปพบแพทย์ด้วย ของ‌เหลว‌ที่‌ไหล‌ออก‌มา‌จาก‌แบตเตอรี่‌อาจ‌ทำให้‌เกิด‌อาการ‌คัน‌หรือ‌แสบ‌ผิวหนัง‌ได้

- วัตถุที่แหลมคม ต. ย. เช่น ตะปูหรือไขควง หรือแรงกระทำภายนอก อาจทำให้แบตเตอรี่เสียหายได้ สิ่งเหล่านี้อาจทำให้เกิดการลัดวงจรภายในและแบตเตอรี่ไหม้ มีควัน ระเบิด หรือร้อนเกินไป

- นำแบตเตอรี่ที่ไม่ได้ใช้งานออกห่างจากคลิปหนีบกระดาษ เหรียญ กุญแจ ตะปู สกรู หรือวัตถุโลหะขนาดเล็กอื่นๆ ที่สามารถเชื่อมต่อขั้วหนึ่งไปยังอีกขั้วหนึ่งได้ การ‌ลัด‌วงจร‌ของ‌ขั้ว‌แบตเตอรี่‌อาจ‌ทำให้‌เกิด‌การไหม้‌หรือ‌ไฟลุก‌ได้

- ใช้แบตเตอรี่แพ็คเฉพาะในผลิตภัณฑ์ของผู้ผลิตเท่านั้น ในลักษณะนี้ แบตเตอรี่แพ็คจะได้รับการปกป้องจากการใช้งานเกินกำลังซึ่งเป็นอันตราย

- ชาร์จแบตเตอรี่แพ็คด้วยเครื่องชาร์จที่บริษัทผู้ผลิตแนะนำเท่านั้น เครื่อง‌ชาร์จ‌ที่‌เหมาะ‌สำหรับ‌ชาร์จ‌แบตเตอรี่‌ประเภท‌หนึ่ง หาก‌นำไป‌ชาร์จ‌แบตเตอรี่‌ประเภท‌อื่น อาจ‌เกิด‌ไฟไหม้‌ได้

| ปกป้อง‌แบตเตอรี่จากความร้อน รวมทั้ง ต. ย. เช่น จากการถูกแสงแดดส่องต่อเนื่อง จากไฟ สิ่งสกปรก น้ำ และความชื้น อันตรายจากการระเบิดและการลัด‌วงจร

×
×

คำเตือน

×
×

ตรวจสอบให้แน่ใจว่าได้เก็บถ่านกระดุมให้พ้นมือเด็กแล้ว ถ่านกระดุมอันตราย

- ห้ามไม่ให้ถ่านกระดุมเข้าไปในช่องเปิดของร่างกาย หากสงสัยว่าได้กลืนถ่านกระดุมหรือถ่านกระดุมถูกใส่เข้าไปในช่องเปิดของร่างกาย ให้รีบไปพบแพทย์ทันที การกลืนถ่านกระดุมสามารถทำให้เกิดแผลไหม้ภายในอย่างรุนแรงภายใน 2 ชั่วโมงและอาจนำไปสู่ความตายได้

| ต้องกันอุปกรณ์ประกอบที่มีคุณสมบัติเป็นแม่เหล็กให้ห่างจากวัตถุปลูกถ่ายในร่างกายและอุปกรณ์ทางการแพทย์อื่นๆ เครื่องปรับจังหวะการเต้นของหัวใจด้วยไฟฟ้าหรือปั๊มอินซูลิน แม่เหล็กของอุปกรณ์ประกอบจะสร้างสนามแม่เหล็กซึ่งสามารถทำให้วัตถุปลูกถ่ายในร่างกายและอุปกรณ์ทางการแพทย์อื่นๆ ทำงานบกพร่องได้

- ต้องกันอุปกรณ์ประกอบที่มีคุณสมบัติเป็นแม่เหล็กให้ห่างจากสื่อนำข้อมูลที่มีคุณสมบัติเป็นแม่เหล็กและอุปกรณ์ที่ไวต่อแรงดึงดูดแม่เหล็ก แม่เหล็กของอุปกรณ์ประกอบสามารถทำให้ข้อมูลสูญหายอย่างเรียกกลับไม่ได้