# การบันทึก/การถ่ายโอนข้อมูลบันทึก (GIC 5‑27 C)

## การบันทึกภาพ/วิดีโอ

ในกรณีที่การ์ด Micro-SD (30) เสียบอยู่ ภาพและวิดีโอจะได้รับการบันทึกลงในการ์ด

หากไม่มีการ์ด Micro-SD ภาพจะได้รับการบันทึกลงในหน่วยความจำภายในของกล้องตรวจสภาพ แต่จะไม่สามารถบันทึกวิดีโอได้

โหมดภาพ: กดปุ่มบันทึกภาพ/วิดีโอ (19) เพื่อบันทึกภาพจากการแสดงผลบนหน้าจอในปัจจุบัน

โหมดวิดีโอ: กดปุ่มบันทึกภาพ/วิดีโอ (19) เพื่อเริ่มบันทึกวิดีโอ หรือกดปุ่มบันทึกภาพ/วิดีโอ (19) หรือปุ่มตรงกลาง (11) เพื่อสิ้นสุด

การสลับระหว่างโหมดภาพและโหมดวิดีโอสามารถทำได้ผ่าน <เมนูหลัก>

## ข้อมูลทั่วไปเกี่ยวกับการถ่ายโอนข้อมูล

- การถ่ายโอนไฟล์ภาพจากหน่วยความจำภายในลงบนการ์ด Micro-SD (30): เมื่อเสียบการ์ด Micro-SD (30) ข้อความสอบถามจะปรากฏบนจอแสดงผลว่าต้องการถ่ายโอนข้อมูลที่บันทึกอยู่ในหน่วยความจำภายในของกล้องตรวจสภาพลงบนการ์ด Micro-SD หรือไม่
- การถ่ายโอนไฟล์ภาพจากหน่วยความจำภายในผ่าน USB ชนิด C®: การถ่ายโอนจะสามารถทำได้ต่อเมื่อไม่มีการ์ด Micro-SD (30) เสียบอยู่ในกล้องตรวจสภาพเท่านั้น
- การถ่ายโอนไฟล์จากการ์ด Micro-SD (30): คุณสามารถถ่ายโอนไฟล์จากการ์ด Micro-SD (30) ที่เสียบอยู่ผ่าน USB ชนิด C® หรือนำการ์ด Micro-SD (30) ออก แล้วใส่เข้าไปในอุปกรณ์เครื่องอื่นได้

## การใส่การ์ด Micro-SD

เปิดฝาครอบด้านบน (2) แล้วเลื่อนการ์ด Micro-SD (30) เข้าไปในช่องเสียบ (18) จนสุดโดยจัดวางทิศทางให้ถูกต้อง ปิดฝาครอบด้านบนกลับเข้าที่อย่างระมัดระวัง

## การถ่ายโอนข้อมูลผ่านอินเตอร์เฟส USB ชนิด C®

สำหรับการถ่ายโอนข้อมูลผ่าน USB ชนิด C® ให้เปิดใช้งานกล้องตรวจสภาพ เปิดฝาครอบซ็อกเก็ต USB ชนิด C® (3) เชื่อมต่อซ็อกเก็ต USB ชนิด C® เข้ากับเครื่อง PC ผ่านสาย USB ชนิด C® (29)

เปิดเบราว์เซอร์ไฟล์บนเครื่อง PC แล้วเลือกไดรฟ์สำหรับถ่ายโอนไฟล์ โดยชื่อของไดรฟ์คือ:

- ในกรณีที่ไม่มีการ์ด Micro-SD เสียบอยู่ในกล้องตรวจสภาพ: Bosch_GIC
- หากเสียบการ์ด Micro-SD ที่ไม่มีชื่อเข้าไปในกล้องตรวจสภาพ: ชื่อมาตรฐานของไดรฟ์ USB
- หากเสียบการ์ด Micro-SD ที่มีชื่อเข้าไปในกล้องตรวจสภาพ: ชื่อของการ์ด Micro-SD

คุณสามารถคัดลอกไฟล์ที่บันทึกไว้จากหน่วยความจำภายในหรือการ์ด Micro-SD ของกล้องตรวจสภาพ ย้ายไฟล์ไปไว้ในเครื่อง PC หรือลบไฟล์ออกได้

เมื่อสิ้นสุดการดำเนินงานที่ต้องการ ให้ถอดการเชื่อมต่อไดรฟ์ตามมาตรฐานออกจากคอมพิวเตอร์

หมายเหตุ: อีเจ็คต์ไดรฟ์ออกจากระบบปฏิบัติการของเครื่อง PC ก่อนเสมอ (ขับไดรฟ์ออก) มิฉะนั้นหน่วยความจำภายในของกล้องตรวจสภาพอาจได้รับความเสียหาย

ถอดสาย USB ชนิด C® ออก (กล้องตรวจสภาพจะปิดการทำงานโดยอัตโนมัติ) ปิดฝาครอบด้านบน (2) เพื่อป้องกันฝุ่นและน้ำกระเด็น

หมายเหตุ: เชื่อมต่อกล้องตรวจสภาพเข้ากับเครื่อง PC ผ่านอินเตอร์เฟส USB ชนิด C® เท่านั้น กล้องตรวจสภาพอาจได้รับความเสียหายหากเชื่อมต่อเข้ากับอุปกรณ์อื่น

หมายเหตุ: อินเตอร์เฟส USB ชนิด C® ใช้สำหรับถ่ายโอนข้อมูลเท่านั้น จึงไม่สามารถใช้ชาร์จแบตเตอรี่แบบชาร์จได้หรืออุปกรณ์อื่นๆ ได้